Mzansi stof supergroep uit met hul weergawe van liedjie | Netwerk24
Mzansi stof supergroep uit met hul weergawe van liedjie
10 Julie 2019 06:29
Die Amerikaanse supergroep Major Lazer het ’n weergawe van die Mzansi-jeugkoor van hul nuwe liedjie “Can’t Take It from Me” op sosiale media gedeel en dit lyk of hul miljoene aanhangers meer van die Suid-Afrikaanse weergawe as van die oorspronklike een hou.
Vroeër het duisend mense na die video van die plaaslike koor se weergawe op hul Instagram-platform gekyk, maar nadat Major Lazer die liedjie op hul platforms versprei het, het meer as 35 000 mense binne ’n paar ure daarna gekyk.
Dié jeugkoor, wat in Soweto gebaseer is, het sedert hul totstandkoming 16 jaar gelede tot ’n formidabele groep gegroei wat al saam met musieksterre soos Beyoncé, D’Banj van Nigerië en Lira opgetree het.
“Can’t Take It from Me” kom oorspronklik uit die pen van die Jamaikaanse sanger-liedjieskrywer Skip Marley, die kleinseun van die legendariese reggae-sanger Bob Marley.
Watter weergawe is die beste?
Link in bio for full video This is our take on the new @majorlazer hit, “Can’t Take It From Me”. We call this style Isicatha-Clap (Isicathamiya From KZN meets Clap-And-Tap from Limpopo!). If you like, comment below and we’ll upload more! #joyofsinging #mzansiyouthchoir #prideofsoweto
A post shared by Mzansi Youth Choir (@mzansichoir) on Jul 5, 2019 at 7:38pm PDT
Meer oor: Musiek | Major Lazer
‘Toe vind ek jou’ kry toe ’n miljoen